JohanHeinsen/ENO huggingface dataset:
Viborger Samler, 1849-05-01
Viborg. Ved den i Søndags Efterm. i Søndresogns Kirke til Fordeel for de Saarede, de Faldnes Efterladte og de Fangne stedfundne Concert, der var arrangeret af Hr. Musiklærer Tellessen, indkom et Nettobeløb af 75 Rbd., der af Hr. Tellessen med Dagsposten er indsendt til Krigsministeren. - Ved denne Concert havde man Leilighed til at beundre Hr. Tellessens Virtuositet, paa Orgel, ligesom man i det Hele taget, jo meere man lærer Manden at kjende, maa indrømme, at Hr. Tellessens musicalske Genialitet er en god Acquisition for Musikken hersteds.
Viborger Samler, 1849-05-01
Handels-Efterretninger. Kjøbenhavns Marked, den 28de April. Jdag er solgt: 1000 Tdr. 124 Pd. maskintørret Rug, Bogense, til 3 Rbd. 4 Mk.; 1000 Tdr. 106-107 Pd. 6 rad. Byg, Kallundborg, Rbd. 1 Mk.; 1000 Tdr. 103104 Pd. 6 rad. Byg, Holbek, 2 Rbd. 5 Mk.; 1250 Tdr. 110-111 Pd. utørret 2 rad. Byg af Holbek a 3 Rbd. 1 Mk. (Færl.)
Viborger Samler, 1849-05-01
AVERTISSEMENTS. Mit Lager er i disse Dage blevet forDe synet med franske Thibets i forskjellige Farver og Fiinheder, samt andre diverse Kjølestoffer, hvilket Alt sælges billigst mueligt. D. Philipsen.
Viborger Samler, 1849-05-01
Fineste poleret Jagtkrudt. kan faaes hos A. W. Sandberg.
Viborger Samler, 1849-05-01
Extra godt rødt og hvidt Kløverfrøe, kan nu faaes hos G. Boye. Formedelst Udskrivningen er strax Plads for en paalidelig Karl som Møllekudsk i Søndermølle hos S. Wistoft.
Viborger Samler, 1849-05-01
Ved Proclama af Dags Dato, som snarest mueligt vil blive læst inden vedkommende Retter, ere Creditorerne i afdøde Møllerkarl Christen Jensens Boe af Røde Mølle i Aardestrup Sogn, Hornum Herred, Aalborg Amt, indkaldte med 12 Ugers Varsel til at anmelde og bevise deres Fordringer for underskrevne Skifteforvalter. Hvilket herved endvidere bekjendtgjøres. Herredscontoiret i Nibe, den 26de April 1849. A. Bentzen, const.
Viborger Samler, 1849-05-01
Trykfeil. J nogle Exemplarer af Nr. 71, 2den Col., 27 Sp., 24de Linie fra n. staaer: ere lignende", læs: en lignende Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-05-03
Ty tvende. Vi bre. Forsendes med Brevposten i Danmark og Hertugdømmerne. Torsdagen den 3die Mai 1849. 77 Aarg. Nr. 73.
Viborger Samler, 1849-05-03
Udenlandske Efterretninger. Storbritannien og Jrland. London, den 24de April. Marquis Lansdowne androg i Overhuset paa Takkevotumet til Lord Gough og den britisk ostindiske Hær og understøttedes af Torylorderne Stanley og Ellenborough, samt af Hertugen af Wellington. Sidstnævnte svingede Satirens Svøbe over de politiske Blades Redacteurer, der uden at være i Besiddelse af Jndsigter i Krigskunsten hudflettede uden Skaansel de britiske Krigere og dens erfarne Førere. Præsidenten for det indiske Bureau, Sir J. CamHobhouse, fremtraadte med Takke-Andragendet i Underhuset.
Viborger Samler, 1849-05-03
Billen om Navigationslovens Ophævelse læstes den 24de April første Gang i Overhuset. Den anden Læsning finder Sted den 30te April.
Viborger Samler, 1849-05-03
Fra Cowes skrives under 23de April, at Bremer=Briggen "Bolivar", Capt. Hagen fra Cindad Bolivar bestemt til Bremen, er løben ind i Cowes. Capitainen beretter, at han den 22de blev jaget af en dansk Krigsbrig (Ørnen), men at han undkom lykkelig, ved at forcere alle Seil paa Bremer-Briggen sprang Storraaen.
Viborger Samler, 1849-05-03
London, den 25de April. Begge Huse have eenstemmig voteret et Takkevotum for Lord Gough og den britisk ostindiske Hær.
Viborger Samler, 1849-05-03
Ved Efterretningen om at den danske Krigsbrig Ørnen havde forladt Cowes, og at den var afseilet i vestlig Retning, afsendtes strax af den preussiske Gesandt et Dampskib under engelsk Flag og forsynet med tydske Lodser for at advare de fra Vesten kommende tydske Skibe og i Nødsfald bugsere dem ind i en engelsk Havn.
Viborger Samler, 1849-05-03
The Globe meddeler dagligen Artikler for Nødvendigheden af Lord Palmerstons Vedbliven ved Statsroret, i Udenrigsministeriet, da Lord Aberdeen – Absolutiist og gjennemdrukken af anti republicanske Tendentser, maatte forstyrre det venskabelige Forhold med Frankerig. Consols 92 1/2.
Viborger Samler, 1849-05-03
Frankerig. Paris, den 25de April. J Nationalforsamlingen kæmpedes den 24de om Antagelsen eller Forkastelsen af Lamoricieres bekiendte Lovudkast om Armeens Organisation. Krigsministeren maatte bukke under for Lamoricieres og - Cavaignaes forenede Angreb. Ved Postens Afgang vare 16 Artikler antagne. 3 pCt. Renten, 56. 25. – 5 pCt. 87. 65.
Viborger Samler, 1849-05-03
Bevægelserne i Alpehæren, der ere samtidige med de nye Forviklinger, som true Øyreitalien, sysselsætte i høi Grad den offentlige Opmærksomhed. Journ. d. Deb. siger: "Man veed, at der endnu ei er givet befaling til at besætte Savoien. Ansees Chamberys Besættelse for nyttig, vil den blive besat længere hen i Forsommeren. Østerrigernes Høimodighed efter Seieren ved Novara tilskrives Radetzkys Venskab for den unge Konge af Sardinien, hvis Gemalinde (en Datter af den østerrigske Erkehertug Rainer) han har vugget paa sine Knæe. Dronningens to Brødre ere Adjutanter hos Radetzky. Men da Radetzkyerfarede, at England vilde tale med om Krigsomkostningerne, at Gioberti underhandlede i Paris, og hørte tale om en Kongres, følte den krigerske Olding sig krænket, besatte paa ny Puncter, han havde forladt, og behersker nu saaledes Floden Ticinio. Hvor gjerne Østerrig end vilde slutte Freden i Jtalien, for at anvende Hæren imod Magarerne, saa vil det østerrigske Cabinet dog gjerne skaane den gamle Veteran, der ei alene har beseiret Piemont, men ved sin Seier ogsaa nedlynet Republikanerne i Florents, Rom og Venedig. Projectet om et italiensk Forbund under Østerrigs Protectorat er ikke opgivet; derved vil det lombardiskevenetianske Kongerige blive forstærket ved det italienske Tyrol og Triest. (Altsaa udraaber Børsenhalle: "tydsk Rigsbebeet!"). Journalen Constitutionnel erklærer, at Bevægelserne i den franske Alpehærere foranledigede ved Nødvendigheden af at erstatte de til Civita=Vecchia afsendte Regimenter. De til Kirkestaten, sendte Divisioner maae erstattes; men denne Erstatning tør ikke svække Alpebæren, som maa forblive usvækket saalænge som de italienske Anliggender ei ere ordnede fuldstændig. Jhvorvel Jntet lader forudsee nye Forviklinger, saa er det dog nødvendigt at følge med Opmærksomhed Begivenhederne.
Viborger Samler, 1849-05-03
Keiserdommet Østerrig. Wien, den 25de April. Jgaar Aftes glædedes Jndvaanerne i Hovedstaden ved følgende Placat: "Herved bekjendtgjøres til almindelig Beroligelse, at ifølge ankomne Efterretninger fra General v. Weldens Hovedqvarteer forbliver Ofen besat af et tilstrækkeligt Troppecorps, og at Hovedhæren, bestandig følgende paa den høire Donaubred Fjendens Bevægelser, er i Begreb med at concentrere sig. Tillige meldes, at Komorn endnu beskydes bestandig og iagttages af vore Tropper. Ligeledes holder Divisionen Corich Gran besat og dækker Overgangen over Donau."
Viborger Samler, 1849-05-03
Rygtet om et allerede forestaaende Hovedslag modsiges ved en Proclamation fra General Welden til Wienerne. Det hedder i denne, at han ikke vil sætte Alt paa et Kort. Stridsmagten, der iler til Ungarn, udgjør 53 Compagnier, 6 Escadroner Cavallerie og 4 Batterier under Generalerne Bark, Benedek og Oberst Ludwig. Feltmarschal-Lieut. Vogl leder Operationerne. Desuden sendes til Ungarn 2 Rytterregimenter. Efterretningen om en Seier, som Feltmarschal-Lieuten. Wohlgemuth har vundet over Magyarchefen Gørgen, og som ankom til Wien Natten til den 25de April, anmeldes som tilforladelig. Samtidig med denne Efterretning melder Børsenhalle, at Gorgey skulde lykkelig have udført et Coup og undsat Kommorn fra een Side. - Rygterne om at Russerne - 70,000 Md. stærke - ere rykkede ind i Bukowina og Siebenbürgen, circulere endnu, uagtet andre Rygter omtale, at Keiseren af Østerrig har afslaaet enhver Understøttelse fra Ruslands Side, da en Hielp derfra ikke har Nationens Bifald. J en ledende Artikel siger endogsaa Ostdeutsche=Post, at Efterretningen om en Jkke-Jntervention fra Rusland vinder i Troværdighed.
Viborger Samler, 1849-05-03
J Wien har man læst Proclamationer fra Kossuth til Broderfolket i Wien, der anmodes om at medvirke til at sætte den legitime Keiser Ferdinand atter paa Thronen.
Viborger Samler, 1849-05-03
Kongeriget Würtemberg. Stuttgart, den 24de April. J det andet Kammers Eftermiddagsmøde idag anmeldte Præsidenten, at Ministrene vare blevne enige med Kongen, og at de havde overbragt følgende Erlæring fra Ludvigsburg. Hs. Majestæt Kongen af Würtemberg antager, i Overeensstemmelse med sine Ministre, den tydske Rigsforfatning, heri indbefattet Kapitlet om Overhovedsspørgsmaalet og den Løsning, som vil finde Sted i denne Forfatnings Aand, tilligemed Rigsvalgloven, dog under den Forudsætning, som forstaaer sig af sig selv, at den tydske Rigsforfatning træder i Virksomhed. Tillige skal den würtembergske Befuldmægtigede i Frankfurt instrueres derhen, at den würtembergske Regjering Jntet vil have at indvende derimod, naar Hs. Maj. Kongen af Preussen, der ikke vil antage Arvekeiserdommet, under de forhaanden værende Forhold vil for Øieblikket stille sig med den tydske Nationalforsamlings Samtykke i Spidsen, for Tydskland." Ludwigsburg, den 24de April 1849. Wilhelm. Er foranstaaende Erklæring frivillig? - Nedenstaaende tør maaskee bidrage Noget til Spørgsmaalets Besvarelse.
Viborger Samler, 1849-05-03
Stuttgart, den 23de April, Kl. 8 om Aftenen. Med overveiende Majoritet antog det andet Kammer i Stuttgart den af de 15 Mænds Comitte udarbeidede Betænkning. "J Betragtning af Ministrenes indstændige Begjering til Statsoverhovedet om Entledigelse, i Betragtning af, at den nuværende Ministercrisis truer Landet med de største Farer, anmoder Kammeret Ministrene om atter at begive sig til Kongen i Ludvigsburg, sammesteds erklære, at de gjentage deres Anmodning, og at de ansee sig som entledigede, naar i Løbet af Morgendagen ingen kongelig Beslutning maatte paafølge." – Et Andragende af Scherr om et Manifest til Folket og om en Permanentserklæring fra Kammerets Side tilbagevistes som forhastet (verfrudt). Schoder uddrog følgende Consequent ser af Kammerets sidste Beslutning: "Men naar Kongen ikke entlediger Ministrene i Morgen, saa ansee de sig som entledigede: da have vi ingen Regjering. Thi en Konge uden Ministre kommer i et constitutionelt Land ikke i Betragtning, og vor Pligt er det da at gjøre imorgen hvad Fædrelandets Vel udkræver og at gribe det sidste Middel - Jndsættelsen af en provisorisk Regjering." Derimod d. c. imod denne Fortolkning fulgte ingen Modsigelse. St. Petersborger=Bladene melde, at Keiseren af Rusland, ledsaget af Storfyrst=Thronfølgeren og Storfyrste Constantin, er den 7de Mai indtruffen til Moskwa, hvor Dagen iforveien Keiserinden var indtruffen med Storfyrstinde Olga og Kronprindsen af Würtemberg.
Viborger Samler, 1849-05-03
De af Prinds Frederik contremanderede würtembergske Tropper have, efter udtrykkelig Ordre fra Centralmagtens Krigsminister v. Penker, indtaget deres forrige Stilling i Badener-Overlandet, Hele Hoffet opholder sig nu i Ludvigsburg. Kongeriget Preussen. Det andet preussiske Kammer har den 26de April med 184 Stemmer mod 139. antaget Waldecks Andragende om Berliner-Beleiringstilstandens Ophævelse. Fremdeles antoges med 177 St. imod 153 Unrubs Amendement om at opfordre Ministeriet til strax at ophæve den over Berlin og sammes Omegn (2 Mile i Omkreds) decreterede Beleiringstilstand. Waldecks Amendement lyder: "At Kammeret maatte erklære, at den fremtidige Bestaaen af Beleiringstilstanden, uden Kamrenes Samtykke var ulovlig, og at det andet Kammer ikke samtykker i Beleiringstilstandens Vedvaren.
Viborger Samler, 1849-05-03
Fra Breslau meldes under 23de April, at det 6te Armeecorps skal gjøres mobilt. Den 15,000 Md. stærke Garnison i Breslau er i Virksomhed.
Viborger Samler, 1849-05-03
Fra Køln meldes under 24de April, at en preussisk Militairmagt skal trækkes sammen ved Mellemrhin.
Viborger Samler, 1849-05-03
J Berliner Nachrichten omtales en Collectivnte fra Kongen i Hanover, Würtemberg, Baiern og Sachsen, hvori Preussens Skridt i det tydske Spørgsmaal fuldstændig billiges. Noten er indløben til Berlin. Samme Blad vil vide, at Kongen endnu ikke har antaget Grev Arnims, men kun Camphausens Demission.
Viborger Samler, 1849-05-03
Fra Berlin skrives under 26de April, at det preussiske Ministeriums Blik vender sig forrigfuldt, imod Ungarn. Magvarernes sidste Held skal have gjort det østerrigske Cabinet mere eftergivende imod Preussen. Man vil endog vide med Bestemthed, at Østerrig skal have forlangt Hielp fra Preussen. J et Ministerraad, hvori Prindsen af Preussen deeltog, og hvori der forhandledes om det ungarske Anliggende, er det kommet til en heftig Ordstrid imellem Grev Arnim og Prindsen af Preussen. - Fjorten mindre Stater staae i Underhandlinger med Preussen om at forene deres Militair med det preussiske.
Viborger Samler, 1849-05-03
Det andet Kammer i Hessen-Darmstadt har næsten eenstemmigt (Minoriteten var kun tre Stemmer) antaget Forslaget om det Hessen-Darmstadtske Militairs og Embedsmændenes øieblikkelige Eedsaflæggelse paa Frankfurter Forfatningen.
Viborger Samler, 1849-05-03
Kongen af Hanover har i en Proclamation, undertegnet af hele Ministeriet, opløst det andet Kammer.
Viborger Samler, 1849-05-03
Kongeriget Sachsen. Fra Dresden meldes under 23de og 25de April, at i en Generalforsamling af alle de fædrelandske Foreninger, der skulle repræsentere 70,000 Medlemmer, er Tischirners Andragende om at anmode Folkets Repræsentanter om ikke længere at bevilge det nuværende Ministerium nogetsomhelst Skatte Provisorium antaget med 516 Stemmer imod 180. Under saadanne Forhold imødesees enten en Kammeropløsning eller Prorogation eller et Ministerskifte.
Viborger Samler, 1849-05-03
Frankfurt, den 25de April. Discussionen om 30 Mænds=Comiteens Betænkning er sluttet den 25de April. Afstemningen skulde finde Sted den 26de. Vi vende tilbage til Forhandlingerne den 24de.
Viborger Samler, 1849-05-03
Det behagelige Jndtryk, den nyeste Efterretning fra Würtemberg vakte, svækkes "leider, ved et Rygte om at Kongen af Preussen har givet et definitivt afslaaende Svar. Om sandt eller usandt, ville vi snart erfare. Rigsforstanderens Kone, Baronesse Brandhof, piller Charpie med andre Frankfurterdamer for den tappre tydske Hær i Slesvig=Holsteen.
Viborger Samler, 1849-05-03
Jndenlandske Efterretninger. Rigsforsamlingen. Om Rigsdagsmødet i Mandags meddeler "Berlingske Tid." at Jespersens og Bruuns Forslag: Folkethinget, som i Udkastet; ved Landsthinget indirecte Valg og Valgarhedscensus er blevet optaget af samtlige Ministre. B. Christensen udtalte sig skarpt mod denne Erklæring, hvilket besvaredes af Cultusministeren og Jndenrigsministeren. Den Sidste gjorde opmærksom paa, at skjøndt Ministeriet gjorde dette Forslags Antagelse til et Cabinetsspørgsmaal, saa ansaae det det dog for sin Pligt ei at træde fra for Landets udenlandske Forhold vare ordnede.
Viborger Samler, 1849-05-03
Armeen. Jfølge de i Krigsministeriet i Mandags og Tirsdags fremlagte Rapportuddrag var Jnsurgenternes Stilling ved Kolding uforandret, kun at de havde trukket deres Forposter til Petersborggaard. Vore Recognosceringsafdelinger, som vare fremsendte fra Alminde og Gudse, stødte ikke paa nogen større fjendtlig Styrke; de mindre fjendtlige Afdelinger trak sig hurtig tilbage. Rigstropper vare ikke rykkede ind i Jylland, og Fjenden havde endnu ikke viist sig i Nærheden af Ribe. – Det bekræftes at en Feldtvagt paa 6070 Md. af 7de Linie bataillon (under Secondl. Baron Adlers Befaling), som efter Fegtningen den 23de April var udsat ved Vester Nebel, er bleven omringet og taget tilfange af en fjendtlig Cavalleriafdeling. Ligeledes er Secondl. Plenge af 6te Res. Bat. i nævnte Dags Fægtning, som Saaret, falden i Fjendens Hænder og befinder sig paa Lazarethet i Christiansfeldt. - J Sundeved var Jntet forefaldet.
Viborger Samler, 1849-05-03
Jfølge de i Søndags i Kbhavn circulerende Rygter skal der i Fredags paa flere Tider af Dagen være hørt en meget stærk Kanonade i Retningen af Svinemunde; men man har ikke hørt noget Nærmere om, hvad det betydede. (Flp.)J Mandags afgik fra Kbhvn, med Dampskibet Victoria" til Sønderborg 26 Krigsfanger, fordetmeste indfødte Holstenere, for at udvexles. Samtidigen overførtes de tvende krigsfangne Læger, Martens fra Holsten og Wachs fra Hessen, som vi erfare med den bemærkning af Krigsministeren, at han ikke agter at ansee de Læger, der maatte falde i vore Hænder, som Krigsfanger, men at de stedse ville vorde løsladte uden nogensomhelst Forpligtelse; hvilket Humanitetshensyn vistnok vil vinde et ligesaa almindeligt som velfortjent Bifald. Her befinde sig endnu, som Krigsfanger, en Capt. Soden fra Preussen, et Par Underofficerer og ialt c. 60 Md., der sandsynligviis med første Leilighed oversendes til Udvexling. (Brl. Td.)
Viborger Samler, 1849-05-03
Allerede begynde Tydskernes Seiersraab i Anledning af Affairen ved Kolding at aftage, ja endog at forstumme. Slesvig=Holstenerne maae nu indrømme, at Plyndringer have fundet Sted i Kolding; men at Gierningsmændene ere grebne og ville blive straffede.
Viborger Samler, 1849-05-03
J en Skrivelse fra Nordslesvig af 25de April hedder det: "En Deel af Kolding er lagt i Aske; Bonin kunde ikke handle anderledes. Fra begge Sider er der fægtet med Tapperhed. Orla Lehmann sidder som Arrestant paa Slottet i Gottorf, i hans Nærhed naar vi ikke feile, boer Hertugen af Augustenborg. Vort Tab i Affairen (Slaget) ved Kolding er stort: 500 Døde og saarede Menige og Underofficerer og henved 30 saarede og faldne Officierer.
Viborger Samler, 1849-05-03
Odense. Vi have i Løverdags efter en Meddelelse fra officiel Kilde berettet, at i Kolding ere 17 Mænds Eiendomme enten ganske eller tildeels afbrændte; disse ere: 1) Kjøbmand Aagaard, hans Stald, Pakhuus og Lade 2) Agent Wissing, lidet af hans Pakhuus; 3) Farver Utzen, hans hele Gaard; 4) Bager Windeløw, hans Baghuus, Halvtag og noget af Forhuset; 5) Kjøbmand Warming, hans hele Gaard; 6) Slagter Pressel, hans Forhuus; 7) Skomager Vægel, lidet af hans Huus; 8) Vognmand Johan Daugaard, hans Lade, Stald og no act af Halvtaget; 9) Maler Aagaard, noget af hans Baghuus; 10) Kjøbmand N. P. Hansen, hans hele Gaard; 11) Møller Lange hans hele Gaard; 12) Vognmand Hans Daugaard, hans hele Gaard; 13) Vognmand Niels Andersen hans hele Gaard; 14) Procurator Schwendsen, lidet af hans Forhuus; 15) Værtshuusholder Krampes Enke, hendes hele Gaard; 16) Stadshauptmand Borch& Skibscapt. Hoffding, deres Baghuus i Slotshaugen, 17) Møller Schwendsen, hans udenfor Byen beliggende Mølle, Slotsmøllen kaldet. Foruden de Brandlidte, der næsten have mistet Alt hvad de eiede, med Undtagelse af Kbm. N. P. Hansen, der fik nogle Vare og lidt Jndbo reddet, have destoværre de fleste af Byens Jndvaanere lidt et meget betydeligt Tab, da mange Gaarde og Huse, ere blevne stærkt beskudte og deres Jndbo og Effecter ødelagte uden at være komne i Brand. (Hp. Av.)J et Brev fra en Embedsmand (Rector Jngerslev), dat. Kolding den 25de April, hedder det: Af Kolding, By er kun høist taget brændt 12 Huse; Latinskolen er ikke brændt, Kirken knap beskadiget; derimod flere Huse. De fjendtlige Soldater hialp med at slukke, og Fjendens Opførsel skal i det Hele været aldeles upaaklagelig paa enkelte Excesser nær, som ved slige Leiligheder sjelden undgaaes. (Flyst.) Af Embedsmændene vare de fleste forblevne i Kolding under Affairen den 23de April, og navnlig var Borgemesteren, Overauditeur Qvistgaard, der andensteds har været nævnet som flygtet til Fyen, overeensstemmende med sin Pligt bleven paa sin Post. – Efter Bombardementet skulle de tidligere udøvede Excesser være aftagne og Tilstanden bleven langt taaleligere, da Byen har faaet en anden Besætning. Blot af Kaadhed havde Schleswigholsteinerne sønderrevet og adsplittet alle Borgemesterens Protocoller og Papirer. En Deputation af Borgere har været hos General Bonin for at gjøre Forestillinger mod Byens Behandling, men har faaet det korte Svar, at Indbyggerne havde fortjent deres Skjæbne. (Fdl.)De paa Landstutteriets Stald ved Kolding henstaaende Fuldblodsheste, som Fjenden skulde have medtaget, ere efter en os tilstillet Meddelelse, den gamle Fuldblodshingst Campton, der er halt og aldrig har været indrangeret i Landstutteriet, samt en 4 Aars Yorkshire Hingst, der i længere Tid har lidt af en ondartet Forholdning i den ene Forfod, saa at den for Tiden ikke kan gaae. (Flyst.)
Viborger Samler, 1849-05-03
Fredericia, den 28de April. Jgaar stededes her til Jorden 3 Officierer og 21 Menige af vore i Kampen, den 23de faldne Krigere. Det var et høitideligt men hjertegribende Skue at see dette Liigtog. J Spidsen gik et Musikcorps af 40 Mand, derefter 2 Premier-Marschaller; nu kom Ligene, først de 3 faldne Officierer, baarne af Officierer og Underofficierer, derpaa de 21 Menige, baarne af deres Kammerater. Alle Kiste vare smykkede med Myrthekrandse, bundne med røde og hvide Baand, Herefter fulgte atter 2 Marschaller og derpaa et overordentligt stort Følge, bestaaende af Overgeneralen tilligemed de forskjellige herværende Officierer, derefter en stor Deel Borgere, alle Laugene med deres Faner og Søfolkene med Dannebroge, hvilke Sidste sluttede Toget. Ved Kirkegaarden modtoges Liigtoget af 25 sortklædte Piger, som gik foran og bestrøede Veien til Graven med Grønt og Blomster. Efter at tvende Taler vare holdte over de afsjællede Krigere, sluttedes Høitideligheden med 3 Salver, som udgjorde 300 Skud. – Samme Dags Efterm. begroves 2 faldne Tydskere. - J Træfningen den 23de mistede 5te Res. Bat, paa selve Kamppladsen, kun 1 Død, men 52 bleve saarede, hvoraf flere i de sidste Dage ere døde. Lieutenant Trojel af 2det Comp. fik et Skud i Laaret, hvilket dog ikke skal være farlig. (Medd.)J Middelfart ere Premierlieutenant Høyer af Jngenieurcorpset og Secondlieut. Thrane ved 5te Liniebat, samt 2 Menige, der faldt i Affairen ved Kolding d. 23de April, blevne jordede med megen Høitidelighed.
Viborger Samler, 1849-05-03
Jfølge Times har den danske Regjerings Repræsentant besværet sig for Cabinettet i Washington over, at Dampskibet United States" bemandedes og armeredes til det tydske Forbunds Tjeneste, fordi det skulde bruges imod Danmark ved Udløbet af Vaabenstilstanden. Svaret herpaa er endnu ei bleven bekjendt.
Viborger Samler, 1849-05-03
J "Ostsee-Zeit." hedder det fra Hamborg den 23de April Jgaar er igjen et Udvandringsskib med mange Berlinere afgaaet til Adelaide. Mange her i Havnen liggende Skibe ere eller blive omdøbte og erholde fordet meste russiske Navne (saasom Romanow, Alexander, Nicolai, Constantin &c.), og stikke under russisk Flag i Søen. Rigtignok maae de først formeligen sælges (naturligviis tilsyneladende) til en Russer, og desuden ogsaa ombord være i Besiddelse af de nødvendige Papirer.
Viborger Samler, 1849-05-03
Ordensdecorationer. Under 30te April er Kammerherre W. U. B. Greve af Scheel Plessen, R. af D., allernaadigst udnævnt til Commandeur af Dannebroge. Under f. D. er Legationsraad og Secretair ved det keiserlig russiske Gesandtskab i London Baron v. Nicolay allern, udnævnt til Ridder af Dannebrog.
Viborger Samler, 1849-05-03
Udnævnelser. Under 21de April har Hans Majestæt Kongen allernaadigst approberet, at Commandeersergeant af den 12te lette Jnfanteri=Bataillon F. A. Schubert beskikkes som constitueret Told assistent i Kjøbenhavn. Under 30te April er Landinspecteur, Krigsassessor F. 3. Henckel, allernaadigst beskikket til Landinspecteur for Fyens Stift.
Viborger Samler, 1849-05-03
Handels-Efterretninger. Kjøbenhavns Marked, den 1ste Mai. J Løverdags solgtes 1000 Tdr. 114 Pd.s sjællandsk meget smukt Byg til 3 Rbd. 56 s., at modtage i Junii. Jdag er solgt 1000 Tdr. 110-11 Pds. Byg til 3 Rbd. 16 s. pr. Tde., 770 Tdr. 122123 Pds. Hvede til 5 Rbd. 64 s. pr. Tde., 150 Tdr. 126 Pd. til 6 Rbd. 32 s., 500 Tdr. 106-107 Pds. Grad. Byg til 3 Rbd. 4 s. pr. Tde., 1200 Tdr. 104 105 Pds. dito til 2 Rbd. 88. s. pr. Tde. – Til en Priis af c. 3 Rbd. 80 s. skal en Handel om et meget stort Parti, man siger 10 a 11,000 Tdr. ovn tørret 111 Pds. Byg, frit ombord i Danmark, være kommet istand i London. (Fædrel.)